Батсүхийн Зоригтбаатар

Батсүхийн Зоригтбаатар (1995 оны 3 сарын 25 нд төрсөн) нь Монгол Улсын Архангай аймгийн Батцэнгэл сумын харьяат үндэсний бөхийн улсын харцага цолтой, "Цахилгаан Зоригоо" нэрээр ард түмэнд танигдсан уран барилдаантай бөх. Тэрээр 2013 онд сумын заан, 2016 онд бүх цэргийн наадамд 5 давж цэргийн начин, 2017 онд Архангай аймгийн наадамд 6 давж шөвгөрөн аймгийн харцага, 2018 онд Налайх дүүргийн наадамд үзүүрлэн аймгийн заан, мөн онд Орхон аймгийн наадамд түрүүлж аймгийн арслан цолыг дараалан хүртэж амжилтаа ахиулсан. 2020 оны Ардын Хувьсгалын 99 жилийн ойн баяр наадмаар 6 давж улсын харцага цол хүртэж, 2022 оны улсын баяр наадамд зургаа давж цолоо батлан чимэг хүртсэн. 

 Амжилт 

 Улсын наадмын дэвжээнд 
ОнАмжилтБөхийн тоо2016АХ-ын 95 жилийн ойн баяр наадамд аймгийн хурц арслан Б.Мижидсүрэнгээр гурав давж, дөрвийн даваанд улсын аварга С.Мөнхбатад өвдөг шороодсон.10242020АХ-ын 99 жилийн ойн баяр наадамд улсын начин Б.Бадамсүрэнгээр дөрөв, цэргийн арслан Г.Жамбалдоржоор тав, аймгийн арслан Д.Хүдэрбулгатай тунан зургаа давж "Улсын харцага" цол хүртсэн.5122022АХ-ын 100, 101 жилийн ойн баяр наадамд аймгийн арслан Д.Аззаяагаар дөрөв, аймгийн арслан Т.Сайханжаргалаар тав, аймгийн хурц арслан Б.Лхагвадоржоор зургаа давж чимэг нэмсэн.10242025АХ-ын 104 жилийн ойн баяр наадамд аймгийн хурц арслан Н.Амгаланбаатараар дөрөв, улсын начин Э.Мөнхжаргалаар тав давж чимэг нэмсэн.512

 Аймгийн наадмын дэвжээнд 
ОнАмжилтБөхийн тоо2016Бүх цэргийн баяр наадамд тав давж шөвгөрөн "Цэргийн начин" цол хүртсэн. 2562017Архангай аймгийн баяр наадамд зургаа давж шөвгөрөн "Аймгийн харцага" цол хүртсэн. 2562018Налайх дүүргийн баяр наадамд аймгийн заан Б.Түмэндэмбэрэлд өвдөг шороодон үзүүрлэж "Аймгийн заан" цол хүртсэн.2562018Орхон аймгийн баяр наадамд аймгийн харцага О.Мөнх-Ирээдүйгээр найм даван түрүүлж "Аймгийн арслан" цол хүртсэн.256

 Эшлэл 

Ангилал:Улсын харцага
Ангилал:1995 онд төрсөн
Ангилал:Архангайнхан
Ангилал:Батцэнгэлийн хүн